206 



hist og her : Potentïlla Tormentilla, Vaccinium Myrtillus forma 

 pygmœa, Pinguicula vulgaris, Koenigia og Luzula spicata. 



Skraaningen herfra op til Toppen af Stolafjeldet (500 M.) 

 var græs- og mosklædt. Af Mosser var det næsten ude- 

 lukkende Grimmia ericoides. Selve den flade Top var dækket 

 af Grimmia hypnoides , pletvis blandet mecl G. ericoides og 

 enkelte andre Mosser. Paa Nordsiden, hvorfra jeg havde et 

 prægtigt Panorama af de omliggende høje Fjelde over Skaale- 

 fjord og Gøtevig, var Fjeldet meget stejlt, med høje, lodrette 

 Hamre. Paa den stejle, mosklædte Skraaning lige under 

 Toppen voxede , men kun sparsomt , Sphagnum Russowii, 

 recurvum og quinquefarium. Jeg steg ned ad N. V.-Siden til 

 Gøte-Eide og efter en Rekognosceringstur tvers igjennem 

 Haugen til Gøtegjov, som jeg havde seet oppe fra Fjeldet, 

 ankom jeg om Aftenen til Syder-Gøte, som jeg havde valgt 

 til Udgangspunkt for mine Udflugter paa Østsiden af Østerø. 

 Det var først min Plan at ville tage herfra over til Viderø 

 og Svinø, men den knappe Tid, jeg havde tilbage, mente jeg 

 at kunne anvende bedre til en Undersøgelse af Fjeldene N. 

 for Gøte, op imod Fundingfjord , for saa tilsidst at rejse til 

 Kollefjord og afslutte mine Exkursioner med en Undersøgelse 

 af Egnen mellem Kollefjord og Nordredal. Heldigvis blev 

 Vejret i de resterende 10 Dage af mit Ophold paa Færøerne 

 saa godt, at det lykkedes at gjennemføre Planen i alle Maader 

 tilfredsstillende. 



Den 7de Juli. Gøtegjov er en dyb, c. 2 Kilom. lang Kløft, 

 som fra Gøtevig skærer sig ind langs Sydsiden af Fjeldet 

 „Tiril". I Bunden er den snæver, med næsten lodrette Sider, 

 men udvider sig foroven. Den er derfor ikke saa mørk som 

 Flertallet af Gjovene og har en ret righoldig Mosvegetation, 

 især af Halvmosser. Her fremhæves følgende: 



Fegatella conica, rigelig. Bazzania triangularis. 



Lejeunea microscopica. Saccogyna viticulosa. 



Radula Lindbergii. Riccardia multifida. 



— aquilegia. Herberta adunca. 



Metzgeria hamata. Mastigophora Woodsii. 



